**«Жылы жүрек жастар» қайырымдылық концертінің**

**жүру тәртібі**

**Өтетін мерзімі: 12.03.2019 жыл. Уақыты: сағат 18.00 де.**

**Жүргізуші: -** Армысыздар қымбатты ұстаздар, жас жеткіншектер!

Көрікті көкше көлдің жағасына шуағын ала келген көктемнің бастауы – наурыз айында сіздермен қауышқанымызға қуаныштымыз. Олай болса: «Рухани жаңғыру бағдарламасы» мен «Жастар жылы» аясында М.П.Русаков атындағы жалпы білім беретін №2 санаторлық мектеп-интернаты өнерпаздарының әзірлеген **«Жылы жүрек жастар»** атты концерттік бағдарламасына қош келдіңіздер!

**Бағдарламамыздың мақсаты:** еліміздің болашағы саналар балаларымыздың, жастарымыздың санасына ұлттық құндылықтарымыз: мәдениетіміз бен әдебиетімізді, өнерімізді сіңіру арқылы «Елім, Отаным» деген рухты ұрпақты тәрбиелеу. Концертімізді бастауға рұқсат етіңіздер!

**1.Сахнада: «Наурыз – көктем» әнімен қалалық, республикалық ән байқауларының жүлдегері, 9«Ә» сыныбының оқушысы Сәулетай Аружан.**

**Жүргізуші:**

Балалық шақ - балғын шақ,

Өмірдің өзі болашақ.

Балалық шақ шектеулі,

Ойнайтын кезде асыр сап.

Қайта оралып келмейтін,

Балалық шақтың қызығы.

Мектеп те қайта келмейді,

Қоңыраудың сыңғыры.

Балалықтың шаттығы

Ештеңеге жетпейді.

Үлкен болып өскенше

Ол жаныңнан кетпейді.

**2. Ән «Балдәурен». Орындайтындар: 6«Ә» сыныбының оқушылары Дүйсенбай Рахат және Бұлхайыр Қайыржан. Көркемдік жетекшісі: Аманжол Шаймерденов.**

**3. Сахнада: қалалық, республикалық байқаулардың жүлдегері «Жұлдыз» би ансамблі. Көркемдік жетекшісі: Индира Айекеева. «Балалар биі».**

**Жүргізуші:**

Бәрі де ана, бір өзіңнен басталды,

Сен деп жаздым алғаш өлең-дастанды.

Қуандым ба?

Өзің бар деп қуандым,

Жыладым ба?

Өзің жоқ деп жас тамды.

**4. Ән «Анашым – анажаным». Орындайтын: 4«А» сыныбының «Қызғалдақ» вокал тобы.**

**5. Ән «Таңғы жаңбыр». Орындайтын: Сәулетай Аружан.**

**Жүргізуші:**

Домбыра ғана біліпті

Қазақтың барлық қайғысын.

Кімің бар одан сүйікті,

Шаппай бер оның бәйгесін!

Қайтпаған шерін батырдың

Домбыра ғана қайтарды.

Айтпаған жырын ақынның

Домбыра ғана айта алды.

Атадан қалған сол мұра

Ұрпаққа бізді жалғай ма?!

Қазақтың жаны – домбыра,

Тек тарта білер қол қайда?

**6. Құрманғазының күйі «Сарыарқа». Орындайтындар: қалалық, республикалық байқаулардың жүлдегерлері, 9«А» сыныбының оқушылары Сүйіндік Бекарыс, Бауыржанұлы Қалназар.**

**7. Сахнада: қалалық, республикалық көркемсөз байқауларының жүлдегері, 5«А» сыныбының оқушысы Шалқарұлы Дастан. Көркемдік жетекшісі Қадыр Баймырза.**

**Серік Сейітман «Тәуелсіздік».**

**8. Песня «Круче всех». Исполняет: Дүйсенбай Рахат.**

**Жүргізуші:**

Ақ орамал – жар жаны, кірлетпеймін,

Анашымнан алыстап бір кетпеймін.

Анам үшін, өзімнің анам үшін

Жердегі бар әйелді құрметтеймін.

**9. Ән «Алтын ана». Орындайтын: 5«А» сыныбының ұлдар вокал тобы.**

**10. «Танец народностей». Исполняет: хореографический ансамбль «Жұлдыз».**

**11. Ән «Ағайынбыз бәріміз». Орындайтындар: қалалық ән байқауларының жүлдегерлері 7«А» сыныбының оқушысы Яхин Рамазан, 6«Ә» сыныбының оқушылары Дүйсенбай Рахат, Ғалым Айдар.**

**12. Сахнада: қалалық, республикалық көркемсөз байқауларының жүлдегері, 5«Ә» сыныбының оқушысы Сейфолла Дидар. М.Мақатаев «Бабаларым, рахмет сендерге».**

**Көркемдік жетекшісі Қадыр Баймырза.**

**Жүргізуші:**

Ақыны шешен, hас абыз,

Батыры – дана, кемеңгер.

Тарихы – жұмбақ, аты – аңыз,

Балқашты құтсыз демеңдер.

Қойнауы – ырыс, тасы – кен,

Ағызған мыстың бұлағын.

Өзіңе берер бәсірем –

Балқашым, арнар жыр-әнім...

Иә, биыл тағылымға толы тарихы, шежіре тұнған тарихы мен мол мұра мәдениеті бар, өлмес өнері мен санадан өшпес салт-дәстүрі бар киелі мекен – Балқаш қаласына 82 жыл толады.

**13. Танымал ақын-сазгер Қуандық Сәденовтың әні «Ару Балқаш. Орындайтындар: қалалық, республикалық ән байқауларының жүлдегерлері, 7«А» сыныбының оқушысы Яхин Рамазан, 6«А» сыныбының оқушысы Маратұлы Нұрболат.**

**Жүргізуші:**

Мен – қазақпын мың өліп, мың тірілген.

Жөргегімде таныстым мұң тілімен

Жылағанда жүрегім, күн тұтылып,

Қуанғанда күлкімнен түн түрілген.

Мен – қазақпын, ажалсыз анамын мен,

Құрсағыма сыйдырам даланы мен.

Пәк сәбимін бесікте уілдеген,

Дәуірлермен құрдаспын, данамын мен.

**14. Концертімізді эстрада жұлдызы Қуандық Рақымның репертуарындағы «Мен қазақпын» әнімен қорытындылаймыз.**

**Қабыл алыңыздар!**

**Жүргізуші: -** Құрметті көрермендер! Осымен М.П.Русаков атындағы жалпы білім беретін №2 санаторлық мектеп-интернаты өнерпаздарының әзірлеген **«Жылы жүрек жастар»** атты концерттік бағдарламасы өз мәресіне жетті. Баршаңызды алда келе жатқан Ұлыстың ұлы күні – Наурыз мейрамымен құттықтаймыз. Басымыз аман, бауырымыз бүтін болсын. Назарларыңызға рахмет!

**Сценарийді әзірлеген:**

**«Ақ бұлақ» өнер үйірмесінің жетекшісі Қадыр Бай-Мырза.**